# name
Redactar casos clínics millora el rendiment acadèmic dels estudiants de Microbiologia Clínica

# metadata.dc.description[].value
Podeu consultar la Vuitena trobada de professorat de Ciències de la Salut completa a: http://hdl.handle.net/2445/66524

# metadata.dc.description.abstract[].value
L’assignatura Microbiologia i Parasitologia clíniques del grau de Farmàcia està enfocada en el diagnòstic de laboratori de les malalties infeccioses. Per promoure la participació activa dels alumnes de Microbiologia clínica es va proposar als estudiants del grup T1 dels cursos 2012/13 i 2013/14 la redacció de casos clínics. El primer curs es van establir tres temes en concret. Després de les classes teòriques del primer i segon tema es resolien a classe els casos clínics proposats per la professora com a exemple. Pel tercer tema la professora no va posar cap exemple, de manera que només es van resoldre a classe els casos proposats pels estudiants. Tots els casos eren debatuts a classe i, un cop corregits, eren publicats al campus virtual. Van participar el 81,6% dels alumnes i van redactar 81 casos clínics. El gran volum de feina que va suposar aquesta activitat, tant per als alumnes com per la professora, va aconsellar que per al curs 2013/14 l’activitat fos voluntària i només es redactés un cas clínic per estudiant. La participació en l’activitat va ser del 50% i van redactar 23 casos clínics. Per al curs 2014/15, no s’ha proposat aquesta activitat, però els alumnes matriculats han tingut accés als casos clínics proposats pels estudiants dels cursos anteriors. S’ha comparat el rendiment dels estudiants que van participar en l’activitat els cursos 2012/13 i 2013/14 amb el rendiment dels estudiants que no han dut a terme aquesta activitat. El percentatge d’aprovats entre els alumnes que van redactar casos clínics va ser del 68% (2012/13) i 87% (2013/14), amb una nota mitja de 6,85 i 7,36, respectivament. El rendiment dels alumnes no participants en l’activitat va ser molt inferior, el 0% (2012/13) i el 43,5% (2013/14) van superar l’assignatura, aquests amb una nota mitja de 6,37. Tenint en compte els tres cursos, la nota mitja dels 53 alumnes que van redactar algun cas clínic (cursos 2012/13 i 2013/14) ha estat de 6,34 i la dels que no ho han fet (n=92; cursos 2012/13, 2013/14 i 2014/15) ha estat de 5,32.

# metadata.dc.relation.ispartof[].value
Pòster presentat a: Vuitena trobada de professorat de Ciències de la Salut. Universitat de Barcelona. Facultat de Medicina, (4, 5 i 6 de febrer de 2015).

# metadata.dc.rights[].value
cc-by-nc-nd (c) Rius Bofill et al., 2015

# metadata.dc.source[].value
Jornades i Congressos (Facultat de Medicina i Ciències de la Salut)

# metadata.dc.title[].value
Redactar casos clínics millora el rendiment acadèmic dels estudiants de Microbiologia Clínica